2018. gada 23. oktobrī Rīkojums Nr. 545

Rīgā (prot. Nr. 49 34. §)

**Par apropriācijas pārdali**

1. Atbalstīt apropriācijas pārdali 2018. gadā starp Labklājības ministrijas budžeta apakšprogrammām:

1.1. no budžeta apakšprogrammas 20.01.00 "Valsts sociālie pabalsti", samazinot dotāciju no vispārējiem ieņēmumiem un izdevumus sociālajiem pabalstiem (bērna kopšanas pabalstam) 4 561 470 *euro* apmērā:

1.1.1. uz budžeta apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus 2 561 741 *euro* apmērā, tai skaitā atlīdzībai 676 350 *euro* apmērā (valsts sociālās aprūpes centros nodarbināto motivēšanai – prēmiju izmaksai par ikgadējo darbības un tās rezultātu novērtējumu), precēm un pakalpojumiem 1 710 391 *euro* apmērā (329 000 *euro* neatliekamu infrastruktūras sakārtošanas pasākumu īstenošanai, 617 391 *euro* vides pieejamības sakārtošanai un 764 000 *euro* ugunsdrošības prasību nodrošināšanai valsts sociālās aprūpes centros) un pamatkapitāla veidošanai 175 000 *euro* apmērā (četru pielāgotu mikroautobusu iegādei valsts sociālās aprūpes centru klientu pārvadāšanai);

1.1.2. uz budžeta apakšprogrammu 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana", palielinot dotāciju no vispārējiem ieņēmumiem un izdevumus 141 619 *euro* apmērā, tai skaitā precēm un pakalpojumiem 118 906 *euro* apmērā un subsīdijām un dotācijām 22 713 *euro* apmērā, lai nodrošinātu sociālās rehabilitācijas pakalpojumus 212 personām (rindu mazināšanai), piesaistot papildu pakalpojuma sniedzēju;

1.1.3. uz budžeta apakšprogrammu 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana", palielinot dotāciju no vispārējiem ieņēmumiem un izdevumus 260 120 *euro* apmērā, tai skaitā precēm un pakalpojumiem 18 634 *euro* apmērā (Sociālās integrācijas valsts aģentūras datortehnikas atjaunošanai) un pamatkapitāla veidošanai 241 486 *euro* apmērā (Sociālās integrācijas valsts aģentūras sniegtā pakalpojuma uzlabošanai – 100 000 *euro* vides pieejamības nodrošināšanai un 141 486 *euro* datortehnikas atjaunošanai);

1.1.4. uz budžeta apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus 1 597 990 *euro* apmērā, tai skaitā precēm un pakalpojumiem 1 387 990 *euro* apmērā (400 000 *euro* nozarē neatliekamu infrastruktūras sakārtošanas pasākumu īstenošanai un 987 990 *euro* ugunsdrošības prasību nodrošināšanai) un pamatkapitāla veidošanai 210 000 *euro* apmērā (nozares centralizētās informācijas tehnoloģiju funkcijas nodrošināšanai);

1.2. budžeta apakšprogrammas 05.01.00 "Sociālās rehabilitācijas valsts programmas" ietvaros prioritārā pasākuma "Sociālās rehabilitācijas pakalpojumu klāsta pilnveidošana (papildināšana)" pasākumā "Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam" ietvertajam pakalpojumam "Psihosociālās rehabilitācijas nodrošināšana bērnam, kuram nepieciešama paliatīvā aprūpe, un ar viņu vienā mājsaimniecībā dzīvojošiem ģimenes locekļiem vai audžuģimenei" piešķirtos līdzekļus 200 000 *euro* apmērā subsīdijām un dotācijām novirzīt izdevumiem subsīdijām un dotācijām 200 000 *euro* apmērā, lai samazinātu rindas pēc tehniskajiem palīglīdzekļiem;

1.3. budžeta apakšprogrammas 05.01.00 "Sociālās rehabilitācijas valsts programmas" ietvaros prioritārā pasākuma "Sociāla rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai" pasākumam "Sociālās rehabilitācijas pakalpojumu no psihoaktīvajām vielām atkarīgām nepilngadīgām personām nodrošināšana" piešķirtos līdzekļus 170 488 *euro* apmērā subsīdijām un dotācijām novirzīt izdevumiem subsīdijām un dotācijām 170 488 *euro* apmērā, lai samazinātu rindas pēc tehniskajiem palīglīdzekļiem;

1.4. no budžeta apakšprogrammas 05.01.00 "Sociālās rehabilitācijas valsts programmas" prioritārā pasākuma "Alternatīvo ģimenes aprūpes formu attīstība" pasākumam "Pabalsta palielināšana audžuģimenei bērna uzturam, lai nodrošinātu to ne mazāku par divkāršu normatīvajā aktā noteikto minimālo uzturlīdzekļu apmēru bērnam (mērķdotācija pašvaldībām)" piešķirtos līdzekļus 173 763 *euro* apmērā valsts budžeta uzturēšanas izdevumu transfertiem pašvaldībām noteiktam mērķim novirzīt uz budžeta apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus 173 763 *euro* apmērā atlīdzībai (valsts sociālās aprūpes centros nodarbināto motivēšanai – prēmiju izmaksai par ikgadējo darbības un tās rezultātu novērtējumu);

1.5. no budžeta apakšprogrammas 22.02.00 "Valsts programma bērnu un ģimenes stāvokļa uzlabošanai" prioritārā pasākuma "Sociāla rakstura institūcijām kapacitātes stiprināšanai un sociālām programmām bērnu tiesību aizsardzības jomās un ar šiem pasākumiem saistīto IT sistēmu pielāgošanai" pasākumam "Nodibinājuma "Centrs "Dardedze"" projekta "Bērna mājas" līdzfinansēšana" piešķirtos līdzekļus 65 000 *euro* apmērā subsīdijām un dotācijām novirzīt uz budžeta apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus 65 000 *euro* apmērā atlīdzībai (valsts sociālās aprūpes centros nodarbināto motivēšanai – prēmiju izmaksai par ikgadējo darbības un tās rezultātu novērtējumu);

1.6. no budžeta apakšprogrammas 22.02.00 "Valsts programma bērnu un ģimenes stāvokļa uzlabošanai", samazinot dotāciju no vispārējiem ieņēmumiem un izdevumus prioritārā pasākuma "Alternatīvo ģimenes aprūpes formu attīstība" pasākumā "Specializēto audžuģimeņu atbalstam" ietvertajam pakalpojumam "Specializēto audžuģimeņu ieviešanai, kuras būtu gatavas uzņemt bērnu jebkurā diennakts laikā, kā arī aprūpēt bērnu ar funkcionāliem traucējumiem, zīdaini vai bērnu, kas cietis no smagas vardarbības, kā arī atbalsta centru finansēšanai, kas nodrošinātu atbalsta pakalpojumus audžuģimenēm, aizbildņiem un adoptētājiem" 850 000 *euro* apmērā:

1.6.1. uz budžeta apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus 445 982 *euro* apmērā, tai skaitā atlīdzībai 88 306 *euro* apmērā (valsts sociālās aprūpes centros nodarbināto motivēšanai – prēmiju izmaksai par ikgadējo darbības un tās rezultātu novērtējumu), precēm un pakalpojumiem 30 613 *euro* apmērā un pamatkapitāla veidošanai 327 063 *euro* apmērā (datortehnikas un *Office standart* licenču atjaunošanai valsts sociālās aprūpes centros);

1.6.2. uz budžeta apakšprogrammu 05.62.00 "Invaliditātes ekspertīžu nodrošināšana", palielinot dotāciju no vispārējiem ieņēmumiem un izdevumus 36 300 *euro* apmērā, tai skaitā precēm un pakalpojumiem 3327 *euro* apmērā un pamatkapitāla veidošanai 32 973 *euro* apmērā (datortehnikas un *Office standart* licenču atjaunošanai Veselības un darbspēju ārstu valsts komisijā);

1.6.3. uz budžeta apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus 367 718 *euro* apmērā precēm un pakalpojumiem nozarē neatliekamu infrastruktūras sakārtošanas pasākumu īstenošanai.

2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents Māris Kučinskis

Labklājības ministrs Jānis Reirs